        R O M Â N I A
JUDEŢUL HUNEDOARA 
   MUNICIPIUL  BRAD
      P R I M A R U L
 Nr.161/11050/19.09.2025

R E F E R A T   D E   A P R O B A R  E
privind repartizarea locuinţei nr. 10, parter, din Blocul 105 G, situat în municipiul Brad, strada Adrian Păunescu, nr. 2, judeţul Hunedoara


	Blocul de locuinţe 105 G din municipiul Brad, strada Adrian Păunescu, nr. 2, județul Hunedoara este proprietatea publică a Municipiului Brad şi se administrează prin grija autorităţilor publice locale. 
Domnul MOCOI Dănuț - Gheorghe este titularul Contractului de închiriere pentru spații cu destinația de locuințe nr. 22869/14.09.2018, având ca obiect locuinţa nr.10, situată la parterul acestui bloc de locuinţe.
Prin Hotărârea Consiliului Local nr. 126/2025 a fost aprobat schimbul locuinței nr. 10 cu locuința nr. 41, locuință vacantă de aceeași categorie, situată la etaj I, din Blocul 105 G, din municipiul Brad, strada Adrian Păunescu, nr. 2,  judeţul Hunedoara. 
	Urmare a efectuării acestui schimb, locuința nr. 10 a devenit vacantă.
Această locuința este compusă dintr-o cameră, un hol și o baie, având o suprafață totală de 11,00 mp.
	În contextul celor de mai sus am inițiat prezentul proiect de hotărâre prin care am propus repartizarea locuinţei nr. 10, parter din Blocul 105 G, situat în municipiul Brad, strada Adrian Păunescu, nr. 2, judeţul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Întrucât în evidențele Serviciului Administrarea Domeniului Public și Privat din cadrul aparatului de specialitate al Primarului Municipiului Brad există mai multe cereri depuse pentru repartizarea unei astfel de locuinţă, las la latitudinea Comisiei sociale din cadrul Consiliului Local al Municipiului Brad  să facă propuneri în acest sens.
	În susţinerea propunerii mele invoc prevederile Capitolului V Secţiunea 1 şi Secţiunea a 2-a din Noul Cod Civil, republicat cu modificările și completările ulterioare şi ale art. 1 din H. G. nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ – teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome.

